ערכין פרק שביעי אין מקדישין

[ויקרא כז, יד: ואיש כי יקדש את ביתו קדש לה’ והעריכו הכהן בין טוב ובין רע כאשר יעריך אתו הכהן כן יקום]

[ויקרא כז, טו: ואם המקדיש יגאל את ביתו ויסף חמישית כסף ערכך עליו והיה לו]

[ויקרא כז, טז: ואם משדה אחזתו יקדיש איש לה’ והיה ערכך לפי זרעו זרע חמר שערים בחמשים שקל כסף]

[ויקרא כז, יז: אם משנת היבל יקדיש שדהו כערכך יקום]

[ויקרא כז, יח: ואם אחר היבל יקדיש שדהו וחשב לו הכהן את הכסף על פי השנים הנותרת עד שנת היבל ונגרע מערכך]

[ויקרא כז, יט: ואם גאל יגאל את השדה המקדיש אתו ויסף חמשית כסף ערכך עליו וקם לו]

[ויקרא כז, כ: ואם לא יגאל את השדה ואם מכר את השדה לאיש אחר לא יגאל עוד]

[ויקרא כז, כא: והיה השדה בצאתו ביבל קדש לה’ כשדה החרם לכהן תהיה אחזתו]

[ויקרא כז, כב: ואם את שדה מקנתו אשר לא משדה אחזתו יקדיש לה’]

[ויקרא כז, כג: וחשב לו הכהן את מכסת הערכך עד שנת היבל ונתן את הערכך ביום ההוא קדש לה’]

[ויקרא כז, כד: בשנת היובל ישוב השדה לאשר קנהו מאתו לאשר לו אחזת הארץ]

[ויקרא כז, כה: וכל ערכך יהיה בשקל הקדש עשרים גרה יהיה השקל]

(ערכין כד,א)

משנה:

אין מקדישין (שדה אחוזה) לפני היובל פחות משתי שנים (דכתיב במקדיש שדה אחוזה [ויקרא כז,יח] על פי שנים הנותרות ואין שנים פחות משתים) ולא גואלין אחר היובל

פחות משנה אחת (מפרש לה בגמרא: רב לטעמיה ושמואל לטעמיה);

אין מחשבין חדשים להקדש (מפרש בגמרא), אבל הקדש מחשב חדשים (כלומר: ואם ריוח של הקדש הוא שנחשוב אותה יציאת חצי שנה שיצאה - כי הא דמפרש לקמן: דאקדשה בפלגא דארבעים ותמני: דאי חשבת לההיא יציאה הוה ליה פחות משתי שנים לפני היובל, ולא מיפרקא בגירוע אלא בחמשין, ואי לא חשבת אותן חדשים שיצאו - הוה ליה שתי שנים לפני היובל, ואיכא פסידא דהקדש: דלא שקיל אלא שני סלעים ושני פונדיונין - הכא ודאי מחשבין אותה ביציאה גמורה).

גמרא:

ורמינהו '*מקדישין בין לפני היובל* (דמשמע אפילו פחות משתי שנים) *בין לאחר היובל, ובשנת היובל עצמה לא יקדיש, ואם הקדיש אינה קדושה*'?

רב ושמואל, דאמרי תרוייהו: אין מקדישין ליגאל בגירוע פחות משתי שנים, וכיון דאין מקדישין ליגאל בגירוע פחות משתי שנים יהא אדם חס על נכסיו ואל יקדיש פחות משתי שנים. (המקדיש שדה אחוזה בשנה ראשונה של יובל ובא לגואלה - נותן בבית כור חמשים סלעים, כדכתיב [ויקרא כז,טז] זרע חומר שעורים [בחמשים שקל כסף] ואם הקדישה עשר שנים או עשרים לאחר היובל - מחשבין השנים הנותרות עד היובל הבא, ונותן סלע ופונדיון לכל שנה, כדכתיב (ויקרא כז,יח) ואם אחר היובל יקדיש שדהו וחשב לו [הכהן את הכסף על פי השנים הנותרת עד שנת היבל] ונגרע מערכך, והיינו גירוע: שאינו נותן חמשים סלעים, והמקדיש שתי שנים לפני היובל - פודה אותה בשני סלעים ושני פונדיונין, כדכתיב (ויקרא כז,יח) על פי השנים הנותרות, וכן עולה החשבון של גאולת שדה אחוזה לכל שנה: סלע ופונדיון: שהרי אם הקדישה בשנה ראשונה שלאחר היובל - היה פודה בחמשים שקל, כדכתיב (ויקרא כז,יז) אם משנת היובל יקדיש שדהו [כערכך יקום]: 'משנת' ולא שנת יובל בכלל, אלמא בשנה שלאחר היובל קאי קרא, וקאמר יתן חמשים; צא לתשעה וארבעים שנים הבאים עד יובל הבא תשע וארבעים סלעים, נמצא סלע יותר על סלע לכל שנה; חלקיהו לפונדיונין: דבסלע יש מ"ח פונדיונין - הרי לכל שנה סלע ופונדיון פחות פונדיון; הילכך המקדיש שדהו לאחר היובל שתים או שלש שנים - נותן לכל שנה עד היובל סלע ופונדיון, ואף על פי שכשתחשוב סלע ופונדיון למ"ט שנים תמצא חמשים סלע ופונדיון, כגון מ"ט סלעים ומ"ט פונדיונין, והסלע אינו אלא מ"ח פונדיונין - הא פרכינן ליה בבכורות בפרק 'יש בכור לנחלה' (דף נ.) '*פונדיון זה מה טיבו? - קולבון לפרוטרוט*' וקאמרי רב ושמואל: דהמקדיש פחות משתי שנים לפני היובל - אין כאן דין גירוע, ואם בא לגאלה - נותן חמשים סלעים, דגבי גירוע כתיב (ויקרא כז,יח) על פי השנים הנותרות ונגרע ומיעוט 'שָׁנים' – שתים; ועצה טובה קמשמע לן מתניתין: שיהא אדם חס על נכסיו ולא יפדה פחות משתי שנים: שלא יפסיד מ"ח סלעים.)

איתמר: המקדיש שדהו בשנת היובל עצמה: רב אמר: קדושה ונותן חמשים, ושמואל אמר: אינה קדושה כל עיקר.

מתקיף לה רב יוסף: בשלמא לענין מכירה (לענין מוכר שדהו בשנת היובל עצמה), דפליג שמואל עליה דרב (לקמן בפרק 'המוכר' (דף כט)), (משום ד)איכא למימר קל וחומר: ומה מכורה כבר יוצאה עכשיו, שאינה מכורה אינו דין שלא תימכר! אלא הכא - מי איכא למימר קל וחומר (הרי אותן הקדושות כבר אין יוצאין מיד הקדש ביובל בלא פדיון)? והא תנן '*הגיע יובל ולא נגאלה - כהנים נכנסין לתוכה ונותנין דמיה* (להקדש בדק הבית)*, דברי רבי יהודה*'?

שמואל כרבי שמעון סבירא ליה, דאמר: נכנסין ולא נותנין (הילכך איכא למימר קל וחומר: קדושה כבר יוצאה עכשיו, אינה קדושה אינו דין שלא תקדש),

(ערכין כד,ב)

ורב סבר סוף סוף לבעלים מי קהדרא (ורב אמר לך: לרבי שמעון לאו 'יציאה' היא, דסוף סוף לבעלים מי הדרא)? לכהנים הוא דנפקא, וכהנים משולחן גבוה קא זכו.

מאי טעמא דרב?

דאמר קרא (ויקרא כז,יז) ואם משנת היובל [יקדיש שדהו כערכך יקום] - ושנת היובל בכלל.

ושמואל?

מי כתיב 'ואם בִּשנת היובל'? 'מִשנת היובל' כתיב: משנת שאחר היובל.

בשלמא לרב, היינו דכתיב '[ו]אם משנת היובל' (ויקרא כז,יח) ואם אחר היובל [יקדיש שדהו וחשב לו הכהן את הכסף על פי השנים הנותרת עד שנת היבל ונגרע מערכך] (אם משנת היובל - חמשים סלעים, אם לאחר היובל - גירוע), אלא לשמואל מאי 'אחר היובל' (הא קרא קמא דבעי חמשים נמי לאחר היובל קאי)?

אחר אחר (כגון שתים ושלש שנים אחר היובל איכא גירוע, אבל אקדשה בשתא דבתר יובל - ליכא גירוע).

מיתיבי: '*מקדישין בין לפני היובל בין לאחר היובל, ובשנת היובל עצמה לא יקדיש, ואם הקדיש אינה קדושה*'!?

אמר לך רב: אינה קדושה (ליגאל) בגירוע (שהרי יש כאן יובל שלם), אבל קדוש ונותנין חמשים.

מכלל דלפני היובל קדושה (מכלל דהא דקתני בההיא '*מקדישין לפני היובל*') - ליגאל בגירוע (קאמר)? והא רב ושמואל דאמרי תרוייהו 'אין מקדישין ליגאל בגירוע פחות משתי שנים'?

אמר לך רב (ודאי הא דקתני 'מקדישין' - ודאי ליתן חמשים קאמר, ובשנת היובל אינה קדושה כל עיקר ולא תיקשי לדידי): הא מני? - רבנן היא (דפליגי עליה דרבי בפרק השג יד (לעיל דף יח:), דאמרי 'ראשון ולא ראשון בכלל'), ואנא דאמרי כרבי, דאמר 'ראשון - וראשון בכלל, 'שביעי' - ושביעי בכלל' - הכא נמי 'בשנת' - ושנת היובל בכלל.

[ערכין יח,א: דתניא: (שמות יב,טו) [שבעת ימים מצות תאכלו אך ביום הראשון תשביתו שאר מבתיכם כי כל אכל חמץ ונכרתה הנפש ההוא מישראל] מיום הראשון ועד יום השביעי; יכול ראשון (יהא מוזהר על חמץ) ולא ראשון בכלל, שביעי ולא שביעי בכלל...

ערכין יח,ב: תלמוד לומר: (שמות יב,יח) [בראשן בארבעה עשר יום לחדש בערב תאכלו מצת] עד יום האחד ועשרים לחודש בערב. רבי אומר: אינו צריך! 'ראשון' - וראשון בכלל! 'שביעי' - ושביעי בכלל!']

(ולשמואל אפילו לרבי אינה קדושה: דכי אמר רבי 'מיום הראשון וראשון בכלל' - התם הוא, דכתיב ועד, דשייך ביה לשון 'מיום', אבל הכא - דלא כתיב 'ועד' - הוה ליה למיכתב 'בשנת'! - מודה רבי דלא הוי בכלל.)

אי כרבי (דריש הכא 'משנת' - ושנת בכלל, אלמא בשנת היובל קאי קרא, וקאמר יתן חמשים סלעים) - פונדיון מאי עבידתיה (כי מקדיש עשר או עשרים שנה לפני היובל, אמאי יהיב סלע ופונדיון? ליתיב סלע לשנה: דכיון דכי מקדיש ופריק ליה בשתא דיובל גופיה לא יהיב אלא חמשין, אשתכח דלא מטא לכל שנה ושנה של יובל אלא סלע: שהרי מכאן ועד יובל הבא - חמשים שנה הואי, ושנה זו בכלל; הילכך כי פריק לה שתים או שלש לפני היובל - סלע הוא דבעי למיתב בכל שנה ותו לא)? וכי תימא לית ליה, והתנן '*הקדיש שתים ושלש שנים לפני היובל, רבי אומר: אומר אני נותן סלע ופונדיון*'?

רבי - כרבי יהודה סבירא ליה, דאמר 'שנת חמשים עולה לכאן ולכאן' (שנת היובל היא מיובל שעבר, ומונין אותה שנה אחת ליובל הבא; הילכך: עם שנה זו אינן עד שנת יובל הבא אלא מאי טעמא, ושנת היובל הבא אינה נמנית עמהן: שהרי יובל משמט בתחילתו, ומכי עייל שנת יובל, אי פריק לה אחֵר - נפקא לכהנים, כדכתיב [ויקרא כז, כא] והיה השדה בצאתו ביובל [קדש לה’ כשדה החרם לכהן תהיה אחזתו] אשתכח דאחֵר הפודה שדה אחוזה בשנת יובל עצמה כשהוקדשה - אינה בידו אלא מ"ט שנים, וקא יהיב חמשים סלעים: דמטי סלע ופונדיון לכל שנה).

לשמואל (דאמר דהכא מודה רבי, דמשנת ולא שנת בכלל, ואשתא דבתר יובל קאי קרא, וקאמר דיהיב חמשין) - לימא רבי (דאמר 'נותן סלע ופונדיון לשנה') כרבנן סבירא ליה (דפליגי עליה דרבי יהודה: דאין שנת יובל שעבר ממנין יובל הבא, ולבד ההוא שתא יש כאן מ"ט שנים), דאי כרבי יהודה (סבירא ליה, דאמר אין ביובל אלא מ"ח לבד משנת יובל שעברה וקרא בשתא דבתר יובל קאי) - סלע ושתי פונדיונות מיבעי ליה (אישתכח דיהיב חמשים סלע למ"ח שנים: דמטי סלע ושני פונדיון)!? על כרחך לשמואל - רבי כרבנן סבירא ליה!

תא שמע: '*ולא גואלין אחר היובל פחות משנה*'; בשלמא לשמואל: לא גואלין לאחר יובל פחות משנה (דקא משמע לן מתניתין דבשנת יובל עצמה, אם הקדישה - אין צריך ליגאל: דלא קדשה), אלא לרב מאי '*אחר יובל [פחות מ]שנה*'?

מי סברת אחר יובל ממש? - מאי '*אחר יובל*'? =

(ערכין כה,א)

באמצע יובל (כלומר: האי '*אחר*' - אפילו אחר עשרים או שלשים שנה קאי, ומאי '*פחות שנה*' דקאמר?): דכל כמה דלא מליא ליה שנה - לא מגרע ליה (הכי קאמר: הבא לגאול באמצע יובל וליתן סלע ופונדיון לשנים הבאים, והיה עומד בניסן שהוא אמצע שנה - לא יאמר 'חצי סלע וחצי פונדיון אני נותן משנה זו', אלא נותן סלע ופונדיון שלם, והיינו דקאמר '*אין גואלין בפחות משנה*': דכמה דלא נפקא לה כולה שתא - לא מיגרע ליה כלל, ולא יהיב גאולת חצי שנה, אלא גאולת שנה שלימה).

מאי קא משמע לן? דאין מחשבין חדשים עם ההקדש - הא בהדיא קתני '*אין מחשבין חדשים עם ההקדש*'?

'מה טעם' קאמר: מה טעם לא גואלין לאחר יובל פחות משנה? - משום דאין מחשבין חדשים עם ההקדש (כדאמרן: שאם בא לגאלה חמש שנים וחצי לפני היובל - אין מחשבין אותן ששה חדשים שיצאו משנה לשנה ששית, אלא נותן ששה סלעים וששה פונדיונין).

אין מחשבין חדשים [להקדש, אבל הקדש מחשב חדשים]:

תנו רבנן: '*מנין שאין מחשבין חדשים עם ההקדש?*

*תלמוד לומר:* (ויקרא כז,יח) [ואם אחר היבל יקדיש שדהו] *וחשב לו הכהן את הכסף על פי השנים הנותרות* [עד שנת היבל ונגרע מערכך]*:* (השנים הנותרות - כל מה שנותר חֲשוֹב שנים:) *שנים אתה מחשב, ואי אתה מחשב חדשים;*

*מניין שאם אתה רוצה לעשות חדשים לשנה* (לחשוב אותן חדשים שיצאו כאילו הן שנה והוי רווחא דידיה) *– עושה?*

היכי דמי? - כגון דאקדשיה בפלגא דארבעין ותמני (דאי חשבת לחדשים שיצאו ביציאה גמורה, הוו להו פחות משתי שנים, ואינה נגאלת בגירוע)

*תלמוד לומר: 'וחשב לו הכהן' מכל מקום*'.

משנה:

המקדיש שדהו בשעת היובל (בזמן שהיובל נוהג) - נותן בזרע חומר שעורים חמשים שקל כסף; (אבל בזמן שאין היובל נוהג - פודה אותה בשוויה כשאר הקדישות;)

היו שם נקעים עמוקים עשרה טפחים או סלעים גבוהים עשרה טפחים - אינן נמדדין עמה (והן נפדין בשווין, והשאר לפי חשבון חמשים סלעים לבית כור); פחות מכאן נמדדין עמה.

הקדישה שתים ושלש שנים לפני היובל - נותן סלע ופונדיון לשנה, ואם אמר "הריני נותן דבר שנה בשנה" אין שומעין לו, אלא נותן את כולו כאחד, אחד בעלים ואחד כל האדם (פודה בית חומר בחמשים שקל, בין שהיא שוה אלף שקלים בין שאינה שוה אלא חמשה שקלים);

מה בין בעלים לכל אדם? - אלא שבעלים נותנין חומש (דכתיב [ויקרא כז, יט] ואם גאל יגאל את השדה המקדיש אותו [ויסף חמשית כסף ערכך עליו וקם לו]) וכל אדם אין נותנין חומש.

גמרא:

תנא: כור זרע ולא כור תבואה (קרקע שקוצרין הימנו כור תבואה, דהוי בציר מכור זרע טובא: דבההוא לא בעי חמשים, אלא לפי חשבון הזרע: או שליש כור או רביע כור) ; מפולת יד (שזורעין ביד) ולא מפולת שוורים (שהיו רגילין לתת שקין מלאין זרע על השוורים, ומנוקבין השקין מתחתיהן נקבין רחבים, ומוליכין אותן על פי המחרישה והזרע נופל; וגדולה קרקע המקבלת כור זרע במפולת יד שאינו עבה מקרקע המקבלת כור זרע במפולת זרע שוורים שהיא עבה).

תני לוי: לא מעבה (אין משערין בזרע מעובה, שהוא הפסידו של פודה) ולא מידק (שהוא הפסד דהקדש, דהוי בית כור גדול) אלא בינוני (בזריעה בינונית).

('מעובה' = שנותנין בה זרע מרובה; מידק = שנותנין זרע מועט, ובלע"ז קליי"ר [דליל].)

היו שם נקעים עמוקים [עשרה טפחים או סלעים גבוהים עשרה טפחים - אינן נמדדין עמה; פחות מכאן נמדדין עמה]:

וליקדשו (הנך נקעים) באנפי נפשייהו (וליפרקו נמי לפי חשבון חמשים לבית כור, ומה הנאה יש במה שאין נמדדים עמה? הא אינהו נמי הכי מיפרקי)? וכי תימא 'כיון דלא הוו בית כור לא הוו קדשי' – והתניא [ספרא בחוקותי פרשתא ד פרק י משנה יא]: '[ויקרא כז, טז: ואם משדה אחזתו יקדיש איש לה’ והיה ערכך לפי זרעו זרע חמר שערים בחמשים שקל כסף] 'שדה' מה תלמוד לומר (הוה ליה למיכתב 'ואם מאחוזתו יקדיש איש וגו')? לפי שנאמר 'זרע חומר שעורים בחמשים שקל כסף' - אין לי אלא שהקדיש כענין הזה (בית כור שלם), מנין לרבות לתך (חצי כור), וחצי לתך, סאה, ותרקב (חצי סאה: תרי וקב, דהיינו שלש קבין שהן חצי סאה), וחצי תרקב? תלמוד לומר: 'שדה' מכל מקום'. [## אולי 'משדה' – אפילו חלק משדה מכל מקום.]

אמר מר עוקבא בר חמא: הכא בנקעים מלאים מים, דלאו בני זריעה נינהו;

דיקא נמי דקתני דומיא דסלעים - שמע מינה.

אי הכי - פחות מכאן נמי?

הנהו 'נגאני דארעא' מיקרו (נגאני = נקעים פחותין מעשרה [טפחים]; נגאני דארעא = ספלים של קרקע שהמים מתכנסין שם, ועל שם הקרקע הם נקראים, ואינן חשובין בפני עצמן), (וסלעים הנמוכין מעשרה) שידרי דארעא מיקרו (כמו שדרה של בהמה שגבוהה).

הקדישה שתים ושלש [שנים לפני היובל - נותן סלע ופונדיון לשנה]:

תנו רבנן [פסרא בחוקותי פרשתא ד פרק י משנה י]: [ויקרא כז, יח: ואם אחר היבל יקדיש שדהו וחשב לו הכהן את הכסף על פי השנים הנותרת עד שנת היבל] *ונגרע מערכך - אף מן ההקדש שאם אכלה הקדש שנה או שתים* (דכי היכי דמיגרעא באותן שנים שעמדה בידו שלא הקדישה - הכי נמי מיגרעא מחמת אותן שנים שעמדה ביד הקדש: משעת הקדש עד שעת פדיון) *אי נמי* [בספרא: 'או אם'] *לא אכלה אלא שהיתה לפניו*  (שלא זרע בה גזבר כלום, ולא השכירה לשום אדם: שהיתה לפניו ביד הקדש) *- נותן* [בספרא: 'מנכה'] *סלע ופונדיון לשנה* (מנכה סלע ופונדיון לכל שנה ושנה מיובל שעבר עד שעת פדיון)'.

ואם אמר הריני נותן [דבר שנה בשנה - אין שומעין לו, אלא נותן את כולו כאחד, אחד בעלים ואחד כל האדם; מה בין בעלים לכל אדם? - אלא שבעלים נותנין חומש וכל אדם אין נותנין חומש]:

תנו רבנן: 'מנין שאם אמרו בעלים "הרינו נותנין דבר שנה בשנה" שאין שומעין להם? תלמוד לומר: [ויקרא כז, יח: ואם אחר היבל יקדיש שדהו] וחשב לו הכהן את הכסף [על פי השנים הנותרת עד שנת היבל ונגרע מערכך] - עד שיהא כסף כולו כאחד;

אחד בעלים ואחד כל אדם; מה בין בעלים לכל אדם שהבעלים נותנין חומש וכל אדם אין נותנין חומש'.

משנה:

הקדישה וגאלה - אינה יוצאה מידו ביובל (להיות מתחלקת לכהנים, כי היכי דהוה אי פריק לה איניש אחרינא: דהוה נפקא ביובל מתחלקת לכהנים, כדכתיב (ויקרא כז,כא) והיה השדה בצאתו ביובל [קדש לה’ כשדה החרם לכהן תהיה אחזתו]);

גאלה בנו - יוצאה לאביו ביובל (ולא לכהנים כדיליף בברייתא בגמרא);

גאלה אחר או אחד מהקרובים (מיד גזבר, ובא המקדיש) וגאלה מידו - יוצאה לכהנים ביובל (יוצאה ביובל ומתחלקת לכהנים כי היכי דהוה נפיק מידיה דההוא קרוב, דאתי האי מחמתיה);

גאלה אחד מן הכהנים (מיד גזבר) והרי היא תחת ידו, לא יאמר "הואיל (ואם גאלה ישראל) והיא יוצאה לכהנים ביובל (היתה יוצאה לי ולחביריי ביובל) והרי היא תחת ידי (שגאלתיה, אין לך כהן גדול ממני) - הרי היא שלי", אלא יוצאה מתחת ידו ומתחלקת לכל אחיו הכהנים.

(ערכין כה,ב)

גמרא:

[ויקרא כז, יט: ואם גאל יגאל את השדה המקדיש אתו ויסף חמשית כסף ערכך עליו וקם לו]

[ויקרא כז, כ: ואם לא יגאל את השדה ואם מכר את השדה לאיש אחר לא יגאל עוד]

[ויקרא כז, כא: והיה השדה בצאתו ביבל קדש לה’ כשדה החרם לכהן תהיה אחזתו]

תנו רבנן [ספרא בחוקותי פרשתא ד פרק י משנה יב]: [ויקרא כז, כ: ואם לא יגאל את השדה ואם מכר את השדה לאיש אחר לא יגאל עוד ויקרא כז, כא: והיה השדה בצאתו ביבל קדש לה’ כשדה החרם לכהן תהיה אחזתו]: 'אם לא יגאל את השדה' – בעלים; 'ואם מכר את השדה' – גיזבר; 'לאיש אחר (והיה השדה בצאתו ביובל לכהנים [פסוק כא])' - לאחר ולא לבן (שאם גאלה בנו - אינה יוצאה לכהנים אלא לאביו);

אתה אומר לאחר ולא לבן - או אינו אלא לאחר ולא לאח?

כשהוא אומר 'איש' הרי אח אמור (שיהא כאחֵר ותצא לכהנים), הא מה אני מקיים 'אחר'? - לאחר ולא לבן;

ומה ראית לרבות את הבן ולהוציא את האח?

מרבה אני הבן - שכן קם תחת אביו ליעידה (שאם קנה אביו אמה העבריה ורוצה בה ליעדה לו – מיעדה' ואין צריך לקדשה בכסף אחר' אלא באותו כסף שנתן בה אביו כשקנאה היא מקודשת לו' כדמפרש בפרק קמא דקדושין (דף יט:)) ולעבד עברי (דעובד את הבן אם מת אדוניו בתוך שש שנים, ואינו עובד את האח אם מת אדוניו בלא בן ואחיו יורשו - אין זה עובדו, כדאמרינן בפרק קמא דקדושין (דף יז:) - הכי נמי מוקמינן בן במקום אב לשדה אחוזה: דכי היכי דאינה יוצאה מיד אביו להתחלק לכהנים, הכי נמי אם גאלה בנו לא תצא לכהנים ביובל).

אדרבה! מרבה אני את האח שכן קם תחת אחיו לייבום!

כלום יש יבום אלא במקום שאין בן? הא יש בן אין יבום.'

ותיפוק ליה דהכא תרתי והכא חדא (ולמה לי לתרוצי 'כלום יש יבום כו')?

משום דעבד עברי מהאי פירכא נמי הוא דנפקא ליה: כלום יש יבום אלא במקום שאין בן? (משום דהא דבן קם תחת אביו לעבד עברי - לא נפקא לן מקרא, אלא מהאי פירכא: ד'כלום יש יבום וכו', דאמרינן בקדושין (דף יז:): 'מה ראית לרבות את הבן לעבד עברי ולהוציא את האח? - מרבה אני את הבן שכן קם תחת אביו ליעידה; אדרבה: מרבה אני את האח שכן קם תחת אחיו ליבום'! ומשני: 'כלום יש יבום אלא במקום שאין בן'? ואי לאו האי פירכא ד'כלום יש יבום כו' - לא נפקא ליה בעבד עברי, והוה ליה הכא חדא והכא חדא.)

בעי רבה בר אבוה: בת מהו שתעמיד שדה לאביה (אם גאלתה בתו לשדה אחוזה מיד גזבר מהו שיצא לאביה ביובל ולא לכהנים)?: כיון דלענין יבום בן ובת כי הדדי פטרי – מוקמה? או דילמא כיון דלענין נחלה בת במקום בן כי אחר דמיא לא מוקמה?

תא שמע דתנא דבי רבי ישמעאל: '*כל שהוא אחר במקום בן*' (דהיכא דיש בן - חשוב זה כאחר, אינו מעמיד) והא נמי במקום בן - כי אחר דמיא.

בעי רבי זירא: אשה (שהקדישה שדה מלוג): מי מעמיד לה שדה (מי יפדנה מיד הקדש שלא תצא לכהנים ביובל אם היא אינה יכולה לפדותה)?: בעל מוקים לה, שכן יורשה (אפילו יש לה בן - בעלה יורשה, ולא בן, כדכתיב [במדבר כז,יא] וירש אותה - מלמד שהבעל יורש את אשתו (בבא בתרא דף קיא:))? או דילמא בן מוקים לה, שכן נוטל בראוי כבמוחזק (דהא היכא דאין בעל, ובנה יורשה – בנה נוטל בנכסים הראוים ליפול לאחר מיתה כבמוחזק לה לפני מיתה, אבל בעל היורש את אשתו אינו נוטל בראוי כבמוחזק, כדאמרינן בפרק 'יש נוחלין' (בבא בתרא דף קיג.))?

תיקו.

בעא מיניה רמי בר חמא מרב חסדא: הקדישהּ פחות משתי שנים לפני היובל (ובא אחר וגאלה, ולא בגירוע אלא חמשים שלימין) מהו שתצא לכהנים (ביובל כשאר שדה אחוזה)?

אמר ליה: מאי דעתיך(דתיבעי למימר דלא נפקא)? [ויקרא כז, יח: ואם אחר היבל יקדיש שדהו וחשב לו הכהן את הכסף על פי השנים הנותרת עד שנת היבל] ונגרע מערכך - [ויקרא כז, כא] והיה השדה בצאתו ביבל [קדש לה’ כשדה החרם לכהן תהיה אחזתו] דבת גירעון - אִין, דלאו בת גירעון - לא? אדרבה: [ויקרא כז, כ] [ו]אם לא יגאל השדה [ואם מכר את השדה לאיש אחר לא יגאל עוד] ... [ויקרא כז, כא] והיה השדה בצאתו ביובל [קדש לה’ כשדה החרם לכהן תהיה אחזתו], והאי נמי בת גאולה היא.

גאלה אחד מן הכהנים [והרי היא תחת ידו, לא יאמר "הואיל והיא יוצאה לכהנים ביובל והרי היא תחת ידי הרי היא שלי", אלא יוצאה מתחת ידו ומתחלקת לכל אחיו הכהנים]:

תנו רבנן [ספרא בחוקותי פרשתא ד פרק יא משנה ג]: [ויקרא כז, כא: והיה השדה בצאתו ביבל קדש לה’ כשדה החרם לכהן תהיה אחזתו] 'לכהן תהיה אחוזתו' מה תלמוד לומר?

מנין לשדה שיוצא לכהנים ביובל (שראוי לתת לכהנים ביובל: שהקדישה בעלים ולא גאלה), וגאלה אחד מן הכהנים (מיד גזבר) - מנין שלא יאמר 'הואיל ויוצאה לכהן הרי תחת ידי ותהא שלי: ודין הוא: בשל אחרים אני זוכה (אם גאלה ישראל - היתה יוצאה מידו, ואני זוכה בה עם שאר אחיי), בשל עצמי לא כל שכן'? תלמוד לומר: '[לכהן תהיה] אחוזתו' (ואיכא למידרש הכי): אחוזה שלו ואין זה שלו (אחוזתו של כהן שירש מאביו תהא שלו אבל זו אינה שלו); הא כיצד? יוצא מתחת ידו ומתחלקת לאחיו הכהנים'.

משנה:

הגיע יובל ולא נגאלה - הכהנים (של משמר היובל) נכנסין לתוכה ונותנין את דמיה (והיא חלוטה בידם), דברי רבי יהודה;

רבי שמעון אומר: נכנסין ולא נותנין.

רבי אלעזר אומר: לא נכנסין ולא נותנין, אלא נקראת 'שדה רטושין' (עזובה עד שיגאלנה אחר) עד היובל השני (וכשיגיע יובל תצא מידו לכהנים); הגיע היובל השני ולא נגאלה - נקראת רטושי רטושין עד היובל השלישי; לעולם אין הכהנים נכנסין לתוכה עד שיגאלנה אחר.

גמרא:

מאי טעמא דרבי יהודה?

גמר קודש קודש ממקדיש בית (במקדיש בית כתיב [ויקרא כז, יד] כי יקדיש את ביתו קדש ובשדה אחוזה כתיב (ויקרא כז,כא) בצאתו ביובל קודש [לה’ כשדה החרם לכהן תהיה אחזתו]): מה להלן בדמים - אף כאן בדמים (מה בית לא תצא לעולם מיד הקדש בלא דמים, כדכתיב התם והעריכו הכהן [בין טוב ובין רע כאשר יעריך אתו הכהן כן יקום]);

(ובית לא נפקא לכהנים לעולם, אלא שדה אחוזה לחודה: דגזירת מלך היא - אף שדה אחוזה לא תצא מיד הקדש בלא דמים, הילכך כי פריק לה אחֵר - הרי דמיה לבדק הבית הקדש, וכי מטי יובל - נפקא בחנם לכהנים, ואי לא נגאלה יהבי כהנים דמי חמשים שקל ושקלי לה.)

ורבי שמעון גמר קודש קודש מכבשי עצרת (בכבשי עצרת כתיב (ויקרא כג,כ) קודש יהיו לה' לכהן): מה להלן בחנם אף כאן בחנם;

ורבי יהודה נמי ניליף מכבשי עצרת?

דנין קדשי בדק הבית

(ערכין כו,א)

מקדשי בדק הבית ואין דנין קדשי בדק הבית מקדשי מזבח.

ורבי שמעון נמי נילף ממקדיש בית?

דנין דבר שמתנה לכהנים מדבר שמתנה לכהנים (כבשי עצרת ושדה אחוזה - מכ"ד מתנות כהונה נינהו (במדבר יח), אבל בית לא הויא לעולם לכהנים, ואפילו גאלה אחר מיד הקדש), ואין דנין דבר שמתנה לכהנים מדבר שאינו מתנה לכהנים.

רבי אלעזר אומר לא נכנסין ולא נותנין [אלא נקראת שדה רטושין עד היובל השני; הגיע היובל השני ולא נגאלה - נקראת רטושי רטושין עד היובל השלישי; לעולם אין הכהנים נכנסין לתוכה עד שיגאלנה אחר.]:

אמר רבא: מאי טעמא דרבי אלעזר? - אמר קרא (ויקרא כז,כ) ואם לא יגאל את השדה [ואם מכר את השדה לאיש אחר] לא יגאל עוד, ואם מכר את השדה - (ויקרא כז,כא) והיה השדה בצאתו ביובל [קדש לה’ כשדה החרם לכהן תהיה אחזתו] (ורבי אלעזר מפרש ליה ודריש ליה הכי: ואם לא יגאל - לא יגאל עוד, ואם מכר גזבר את השדה והיה השדה בצאתו ביובל לכהנים; הא שמע מינה דאם לא מכר גזבר את השדה - לא נפיק לכהנים.)

[ויקרא כז, כ: ואם לא יגאל את השדה ואם מכר את השדה לאיש אחר לא יגאל עוד]

[ויקרא כז, כא: והיה השדה בצאתו ביבל [קדש לה’ כשדה החרם לכהן תהיה אחזתו]

[ויקרא כז, כב: ואם את שדה מקנתו אשר לא משדה אחזתו יקדיש לה’]

[ויקרא כז, כג: וחשב לו הכהן את מכסת הערכך עד שנת היבל ונתן את הערכך ביום ההוא קדש לה’]

[ויקרא כז, כד: בשנת היובל ישוב השדה לאשר קנהו מאתו לאשר לו אחזת הארץ]

[ויקרא כז, כה: וכל ערכך יהיה בשקל הקדש עשרים גרה יהיה השקל]

אמר אביי: סכינא חריפא מפסקא קראי (הא לא כתיבי הכי, אלא הכי כתיבי: לא יגאל עוד והיה השדה בצאתו ... לכהנים, דמשמע דמשהגיע יובל לא תגאל עוד, ותיפוק לכהנים אפילו לא מכרה גזבר)!

אלא אמר אביי: טעמא דרבי אלעזר – כדתניא [ספרא בחוקותי פרשתא ד פרק י משנה יג, על הפסוק ויקרא כז, כ: ואם לא יגאל את השדה ואם מכר את השדה לאיש אחר לא יגאל עוד]: 'לא יגאל'; יכול לא תהא נגאלת (לבעלים אפילו) שתהא לפניו כשדה מקנה (כשאר איש אחֵר הגואלה מיד הקדש: שיוצאה מידו לכהנים ביובל)? - תלמוד לומר: 'עוד': לכמות שהיתה (להיות שדה אחוזה שלא תצא מידו ביובל) אינה נגאלת (לו), אבל נגאלת שתהא לפניו כשדה מקנה'; אימת? אילימא ביובל ראשון - אמאי אינה נגאלת? שדה אחוזה נמי הויא! אלא פשיטא ביובל שני; ולמאן?: אילימא לרבי יהודה ורבי שמעון - לכהנים נפקא (לרבי יהודה בדמים, ולרבי שמעון בחנם, וסוף סוף בעליה לא יגאלנה שוב לגמרי)! אלא לאו רבי אלעזר (דאמר: שני נמי בת גאולה היא, אי לאו איפרקא ביובל ראשון), ושמע מינה: טעמא דרבי אלעזר מהכא (מדאיצטריך האי עוד לאשמועינן דנגאלת היא לו להיות לפניו כשדה מקנה, ולא מיתוקם האי קרא אלא ביובל שני - שמע מינה ביובל שני עומדת היא ליגאל).

ותסברא? רבי יהודה ורבי שמעון, האי 'עוד' מאי דרשי ביה?

אלא הכא במאי עסקינן? - בשדה שיצאה לכהנים (שהקדיש אדם שדה אחוזה וגאלה אחר ויצאתה מידו לכהנים) והקדישה כהן (ביובל שני), ואתו בעלים למיפרקה (מיד גזבר): סלקא דעתא אמינא לא תיפרוק (כלל, הואיל ולא גאלה בהקדש ראשון כשהקדישה הוא): *שתהא לפניו כשדה מקנה - תלמוד לומר: 'עוד'* (שתהא לפניו כשדה מקנה וכשיגיע יובל תצא מידו ותתחלק לכהנים)*: לכמות שהיתה אינה נגאלת, אבל נגאלת שתהא לפניו כשדה מקנה*; והתניא (בניחותא: דדרשינן הכי) [לעיל כו,א; ספרא בחוקותי פרשתא ד פרק יא משנה ז]: (ויקרא כז,כד) בשנת היובל ישוב השדה לאשר קנהו מאתו [לאשר לו אחזת הארץ] (במקדיש שדה מקנה כתיב, וגאלה לזה) - יכול יחזור לגזבר שלקחו ממנו? - תלמוד לומר 'לאשר לו אחוזת הארץ' (דהיינו בעלים ראשונים שמכרה לאותו שהקדישה); יאמר 'לאשר לו אחוזת הארץ', מה תלמוד לומר 'לאשר קנהו מאתו'? - שדה שיצאת לכהנים ומכרה כהן, והקדישה לוקח, וגאלה אחֵר, יכול תחזור לבעלים הראשונים (לאותו שהקדישה הקדש ראשון, שהרי לו 'אחוזת הארץ')? - תלמוד לומר: 'לאשר קנהו [מאתו]' (והרי לא נקנית מאתו, אלא על ידי הקדש יצתה מידו! אלא לכהן חוזרת שממנו קנאה לוקח זה שהקדישה; והיינו נמי דלעיל: דמאחר שהקדישה ראשון שהיתה לו אחוזה וגאלה אחֵר ויצתה לכהנים - תו לא הדרא ליה אי לא פריק ליה);

ואיצטריך 'לא יגאל' (דאוקימנא לעיל נמי בהכי: דהקדישה וגאלה אחֵר, ויצתה לכהנים, והקדישה כהן - תו לא מצי פריק לה ראשון להיות לפניו כשדה אחוזה, הואיל דיצתה מהקדש ראשון לכהנים), ואיצטריכא למיכתב 'לאשר קנהו' (לאשמועינן כדאמרן: דהיכא דהקדיש שדה אחוזה ולא גאלה וגאלה אחר ויצתה לכהנים ומכרה כהן ביובל שני והקדישה לוקח וגאלה אחֵר - דלא הדרא ביובל למרה קמא שהקדישה תחילה): דאי כתב רחמנא 'לא יגאל' - דלא קא הדרה כלל (היכא דהקדישה כהן לא הדרא לשום אדם לעולם, שהרי שדה אחוזה הואי לגבי כהן, דכתיב לכהן תהיה אחוזתו; וכי מקדיש לה כהן - דין שדה אחוזה אית לה, ולכשיגאלנה אחֵר מיד הקדש - תצא ביובל ותתחלק לכל הכהנים, אבל לכהן המקדישה לא תחזור אלא כחלק שאר אחיו! והלכך נמי לא הדרא לבעלים קמאי להיות לפניו כשדה אחוזה), אבל הכא (מכר כהן והקדישה לוקח) - דקא הדרה (דהשתא שדה מקנה הוא, וכי פריק לה איניש מיד הקדש ומטי יובל - לא נפקא לכהנים, אלא הדרא) - (אימא) תיהדר למרה קמא (שהקדישה תחלה, שהרי לו אחוזת הארץ)!? - כתב רחמנא 'לאשר קנהו'; ואי כתב רחמנא 'לאשר קנהו [מאתו]' (דהיינו לכהן שלקחה מקדיש האחרון ממנו) - דלא קא יהבי בעלים דמי, אבל הכא דקא יהבי דמי - תיקום בידייהו (לעולם כשדה אחוזה, ולא תיפוק ביובל לכהנים כשדה מקנה כשאר אדם הקונה שדה אחוזה מיד הקדש, דהויא שדה מקנה לגביה, ונפקא מיניה לכהנים ביובל)!? - כתב רחמנא 'לא יגאל'; ואי כתב רחמנא 'לא יגאל' ולא כתב 'עוד', הוה אמינא 'לא תיפרוק כלל' - כתב רחמנא 'עוד': *לכמות שהיתה אינה נגאלת אבל נגאלת שתהא לפניו כשדה מקנה*.

מאי הוי עלה (טעמא דרבי אלעזר מהיכא)?

אמר רבא: אמר קרא: [ויקרא כז, כא] והיה השדה בצאתו ביובל [קדש לה’ כשדה החרם לכהן תהיה אחזתו] - בצאתו מיד אחֵר ('בצאתו' משמע כשתצא מיד הגואל אותה, כדין שדה אדם הקונה קרקע שיוצאה ביובל; בההוא קאמר דתיהוי לכהנים, אבל ביציאתו מיד הקדש - לא משמע: דאכתי לא אשמעינן קרא הקדש יהא יוצא ביובל).

(ערכין כו,ב)

איבעיא להו (לרבי אלעזר, דאמר ביובל שני בת גאולה היא אם לא נגאלה בראשון): בעלים ביובל שני כאחֵר דמו (ואי פריק לה יוצאה מידו לכהנים) או לא (אלא כי היכי דאילו פרקה ביובל ראשון הוה קיימא בידיה - השתא נמי קיימא בידיה)?

תא שמע [מהספרא בחוקותי פרשתא ד פרק י משנה יג – שהביא אביי למעלה כו,א, , על הפסוק ויקרא כז, כ: ואם לא יגאל את השדה ואם מכר את השדה לאיש אחר לא יגאל עוד]: *'לא יגאל; יכול לא תהא נגאלת שתהא לפניו כשדה מקנה? תלמוד לומר: 'עוד' לכמות שהיתה אינה נגאלת, אבל נגאלת שתהא לפניו כשדה מקנה*' – אימת? אילימא ביובל ראשון - אמאי אינה נגאלת? אחוזה נמי הויא!? אלא פשיטא ביובל שני; ולמאן? אי לרבי יהודה ורבי שמעון - לכהנים נפקא (וביובל שני לאו בת גאולה היא כלל)! אלא - לאו לרבי אלעזר, ושמע מינה בעלים ביובל שני כאחר דמו.

ותסברא? רבי יהודה ורבי שמעון - האי 'עוד' מאי דרשי ביה?

אלא הכא במאי עסקינן - בשדה שיצאה לכהנים והקדישה כהן, ואתו בעלים למיפרקה: סלקא דעתא אמינא לא תיפרוק שתהא כשדה מקנה? - *תלמוד לומר: 'עוד': לכמות שהיתה אינה נגאלת, אבל נגאלת שתהא לפניו כשדה מקנה*', והתניא [לעיל כו,א; ספרא בחוקותי פרשתא ד פרק יא משנה ז]: (ויקרא כז,כד) בשנת היובל ישוב השדה לאשר קנהו מאתו [לאשר לו אחזת הארץ]*; יכול יחזור לגזבר שלקחה הימנו? תלמוד לומר: 'לאשר לו אחוזת הארץ'; מה תלמוד לומר 'לאשר קנהו'? שדה שיצאה לכהנים ומכרה כהן והקדישה לוקח וגאלה אחֵר, יכול תחזור לבעלים הראשונים? - תלמוד לומר: 'לאשר קנהו'*';

ואיצטריך למיכתב 'לא יגאל' ואיצטריך למיכתב 'לאשר קנהו': דאי כתב רחמנא 'לא יגאל' - דלא קא הדרא כלל; כתב רחמנא 'לאשר קנהו'; ואי כתב רחמנא 'לאשר קנהו' - דלא קיהבי בעלים דמי, אבל הכא דיהבי בעלים דמי - דתיקום בידיהו? כתב רחמנא 'לא יגאל'; ואי כתב רחמנא 'לא יגאל' ולא כתב 'עוד' - הוה אמינא לא תיפרוק כלל - כתב רחמנא 'עוד': *לכמות שהיתה אינה נגאלת, אבל נגאלת שתהא לפניו כשדה מקנה*.

מאי הוי עלה?

תא שמע: '*רבי אלעזר אומר: גאלה בעלים ביובל שני - יוצאה לכהנים ביובל*'

אמר ליה רבינא לרב אשי: האנן לא תנן הכי: '*רבי אלעזר אומר: אין הכהנים נכנסין לתוכה עד שיגאלנה אחֵר*'!?

אמר ליה: בעלים ביובל שני - כאחֵר דמו.

איכא דאמרי: '*רבי אלעזר אומר: גאלה ביובל שני - אינה יוצאה לכהנים ביובל*'; אמר ליה רבינא לרב אשי: אף אנן נמי תנינא: '*רבי אליעזר אומר: אין הכהנים נכנסין לתוכה עד שיגאלנה אחר*'!

אמר ליה: אי ממתניתין הוה אמינא: בעלים ביובל שני כאחֵר דמו - קא משמע לן.

משנה:

הלוקח שדה מאביו ומת אביו, ואחר כך הקדישה - הרי היא כשדה אחוזה (שהרי עד שלא הקדישה נפלה לו בירושה, הלכך אם בא לפדותה - פודה בית כור בחמשים סלעים כשדה אחוזה, ואם לא גאלה הוא וגאלה אחר - יוצאה לכהנים ביובל);

הקדישה ואחר כך מת אביו - הרי היא כשדה מקנה (דבתר שעה שהקדישה אזלינן, הלכך: אם בא לפדותה - פודה בשווייה כדין שדה מקנה, ואם לא גאלה הוא וגאלה אחר - חוזרת לו ביובל, שהרי בשעה שהקדישה לא היה גופה שלו: דעתידה היא לחזור לאביו ביובל כדין שאר מכירות, וכשאר מקדיש שדה מקנה הוא: שהגואלה מיד גזבר מחזירה ביובל לאשר לו אחוזת הארץ, דהיינו אביו, וזה יורש את כח אביו; שדה מקנה שהקדישה וגאלה אחֵר - אינה יוצאה לכהנים ביובל, אלא למי שמכרהּ למקדישהּ), דברי רבי מאיר; רבי יהודה ורבי שמעון אומרים: הרי היא כשדה אחוזה, שנאמר 'אם משדה מקנתו אשר לא משדה אחוזתו' [ויקרא כז, כב: ואם את שדה מקנתו אשר לא משדה אחזתו יקדיש לה’]: שדה שאינה ראויה להיות שדה אחוזה, יצתה זו שהיא ראויה להיות שדה אחוזה;

שדה מקנה אינה יוצאה לכהנים ביובל, שאין אדם מקדיש דבר שאינו שלו (וקרקע זו לא היתה שלו אלא עד היובל).

הכהנים והלוים מקדישין לעולם (מפרש בגמרא) וגואלין לעולם (אם הקדיש כהן קרקע ירושתו - גואלה אפילו לאחר היובל, דכתיב (ויקרא כה,לב) גאולת עולם תהיה ללוים), בין לפני היובל בין לאחר היובל.

גמרא:

תנו רבנן: '*מנין ללוקח שדה מאביו והקדישה, ואחר כך מת אביו - מנין שתהא לפניו כשדה אחוזה? - תלמוד לומר:* [ויקרא כז, כב] *ואם את שדה מקנתו אשר לא משדה אחוזתו* [יקדיש לה’]*: שדה שאינה ראויה להיות שדה אחוזה, יצתה זו שראויה להיות שדה אחוזה - דברי רבי יהודה ורבי שמעון;*

*רבי מאיר אומר: מנין ללוקח שדה מאביו ומת אביו, ואחר כך הקדישה - מנין שתהא לפניו כשדה אחוזה? - תלמוד לומר: ואם משדה מקנתו אשר לא משדה אחוזתו: שדה שאינה שדה אחוזה, יצאת זו שהיא שדה אחוזה.*'

לימא בהא קא מיפלגי: דרבי מאיר סבר: קנין פירות (שהיתה קנויה לו לבן בחיי אביו לפירות: לאכול הפירות, ולא לגופה: שהרי עתיד לחזור ביובל) כקנין הגוף דמי (הלכך כי מת אביו עד שלא הקדישה, אי לא אשמועינן קרא דתיהוי כשדה אחוזה - הוה אמינא לאו שדה אחוזה היא: דבלאו מיתת אביו היתה קנויה לו! הילכך איצטריך קרא להכי, אבל הקדישה בעודה שדה מקנה ואחר כך מת אביו - לא רביא לן קרא דתיהוי אחוזה, אלא שדה מקנה היא), רבי יהודה ורבי שמעון סברי קנין פירות לאו כקנין הגוף דמי (וכי מת אביו קודם שהקדישה - הוא דקא ירית לה לגופה, ושדה אחוזה היא, והלכך להאי לא איצטריך קרא לרבויי, דהא אחוזה גמורה היא: שבחיי אביו לא היתה קנויה לו! וכי אתא קרא - להקדישה ואחר כך מת אביו: דאף על גב דבשעת הקדש הואי שדה מקנה, השתא דמת אביו קודם פדיון - שדה אחוזה היא)?

אמר רב נחמן בר יצחק: בעלמא לרבי שמעון ורבי יהודה קנין פירות כקנין הגוף דמי (ולמת אביו ואחר כך הקדישה - נמי איצטריך קרא),

(ערכין כז,א)

והכא קרא אשכח ודרשי [ויקרא כז, כב: ואם את שדה מקנתו אשר לא משדה אחזתו יקדיש לה’]: לכתוב רחמנא 'אם משדה מקנתו אשר לא שדה אחוזתו', אי נמי 'אשר לא שדה אחוזה'; מאי 'משדה אחוזתו' (גירסת רש"י: 'משדה' למה לי')? (שמע מינה לכדאמרינן: למדרש הקדישה ואחר כך מת אביו) שדה שאינה ראויה להיות שדה אחוזה, יצתה זו שראויה להיות שדה אחוזה (שבשעת הקדש היתה ראויה להיות שדה אחוזה).

הכהנים והלוים מקדישין לעולם [וגואלין לעולם, בין לפני היובל בין לאחר היובל]:

בשלמא 'גואלין' - אצטריך לאפוקי מדישראל, דלא פרקי אלא עד יובל - קא משמע לן דכהנים ולוים גואלין לעולם; אלא 'מקדישין' - מאי איריא כהנים ולוים? אפילו ישראל נמי (דהא תניא בריש פירקין (דף כד) 'מקדישין לפני היובל וכו')!? וכי תימא 'בשנת היובל עצמה' - הניחא לשמואל, דאמר (גבי ישראל) 'בשנת היובל עצמה לא קדשה', קא משמע לן (אצטריך לאשמועינן) דכהנים ולוים מקדישין לעולם, אלא לרב: מאי איריא כהנים ולוים? אפילו ישראל נמי? (ואי משום דקתני מתניתין '*אין מקדישין פחות משתי שנים לפני היובל*' ואשמועינן דכנהים מקדישים – ליכא למימר הכי, דמהיכא תיתי לן דלא מקדישין - כיון דלא ילפינן מקראי, דהא אוקימנא (שם) דעצה טובה קא משמע לן!)

ולטעמיך בין לפני היובל בין לאחר היובל למה לי? אלא איידי דתנא רישא (גבי ישראל) 'לפני היובל' 'ולאחר היובל' - תנא סיפא (גבי לוים) נמי 'בין לאחר היובל בין לפני היובל', ואיידי דתנא רישא 'אין מקדישין ולא גואלין' תנא נמי סיפא 'מקדישין וגואלין'.

הדרן עלך אין מקדישין